Iguana

Iguana adalah sejenis biawak yang hidup di kawasan tropika Amerika Tengah dan Amerika Selatan dan Caribbean. Ia pertama kali dihuraikan oleh ahli alamiah Austria, Josephus Nicolaus Laurenti pada tahun 1768. Terdapat dua genus Iguana yang berbeza: iguana hijau yang popular sebagai haiwan peliharaan dan iguana Antillen Kecil yang diancam kepupusan.

Istilah "iguana" diketahui kemungkinan berasal dari ungkapan bahasa Taíno iwanana yang juga merujuk pada kadal-kadal ini.

 Ciri fizikal 

 Luaran 
Panjang tubuh iguana antara 1.5 meter hingga 1.8 meter, termasuk panjang ekor. Ciri khas dari iguana adalah jambul (seperti pada ayam jantan) di bawah rahang serta deretan sisik membentuk duri besar di bahagian atas tubuhnya yang berjejer dari leher hingga ke pangkal ekor. Warna hijau yang tampil pada tubuh iguana berbeza-beza baik yang hijau terang, keperangan, lumut, kekuningan atau kekelabuan atau perang keemasan.

Ekor iguana berwarna sama dengan tubuh dan dihiasi dengan belang-belang hitam atau gelap dari pangkal hingga hujung ekor.

Iguana jantan mempunyai liang-liang khas di bawah kaki belakang yang merembeskan bahan berbau yang menarik pasangan betina.

 Dalaman 
Iguana memiliki organ tubuh mirip mata pada bahagian atas kepala yang berfungsi untuk mengesan cahaya di sekitarnya.

Ia unik dengan adanya jantung yang ganjil di mana terdapat tiga ruang: 2 atrium, 1 ventrikel dan 1 aorta yang mengepam darah dalam suatu sistem peredaran.

 Tabiat 

 Pemakanan 
Iguana telah beradaptasi dengan baik sebagai pemakanan tumbuhan sepenuhnya. Akan tetapi, gizi masih ada juga yang diperolehi dari haiwan, biasanya melalui memakan serangga kecil yang ada pada tumbuhan yang dimakan.

 Hubungan dengan manusia 

 Sebagai sumber makanan 
Daging iguana sering dijadikan bahan makanan dalam masyarakat-masyarakat Mexico dan Amerika Tengah sampailah sejauh selatan Amerika Syarikat dan Puerto Rico; iguana hijau merupakan jenis yang lebih digemari dagingnya. Dagingnya boleh dikira halal seqiyas daging dhab yang sefamili.

Telur haiwan ini dimakan di negara-negara Latin tertentu seperti Nicaragua dan Colombia.

Sebagai peliharaan
Iguana hijau khususnya menjadi spesies pilihan haiwan peliharaan, namun memerlukan penjagaan yang sangat berat mementingkan pemakanan dan suhu persekitaran; malah banyak iguana yang dikurung mempunyai jangka hayat dipendekkan akibat kekurangan yang ada pada tempat peliharaan Penyimpanan ia diharamkan di negeri-negeri tertentu seperti New York dan Hawaii.

 Galeri 

 Rujukan 

Sumber utama
 Bartlett Richard D. 2000. Iguana Handbook. Barron's Educational Series
 Frost, D.E. and R.E. Etheridge (1989) A Phylogenetic Analysis and Taxonomy of Iguanian Lizards (Reptilia: Squamata). Univ. Kansas Mus. Nat. Hist. Misc. Publ. 81
 Frost, D.R., R. Etheridge, D. Janies and T.A. Titus (2001) Total evidence, sequence alignment, evolution of Polychrotid lizards, and a reclassification of the Iguania (Squamata: Iguania). American Museum Novitates 3343: 38 pp.

 Pautan luar 
 Animal Diversity Web: Iguana Sp.
 Iguana @ The Reptile Database

Kategori:Iguanidae